แบงก์โน้ตส์
โล่งอก
10 ส.ค. 2554

โล่งอก
แบงก์ชาติระดมสมองทำข้อมูล เตรียมแจง รมว.คลัง คนใหม่มาตั้งแต่รู้ผลการเลือกตั้ง เพราะรู้ว่าพรรคเพื่อไทยมา มีโอกาสที่แบงก์ชาติจะปะทะกับกระทรวงการคลังมาก เพราะมองกันคนละมุมตลอด




ผู้บริหารแบงก์ชาติแทงหวยกันว่า ฝ่ายการเมืองจะถามอยู่ 2 เรื่องคือ นโยบายดอกเบี้ยกับภาวะเศรษฐกิจทั่วไป และเรื่องอัตราแลกเปลี่ยน
ฉะนั้น จึงเช็กข่าวกันวุ่นว่า ใครจะมาเป็น รมว.คลัง เพราะถ้าได้ดร.สุชาติ ธาดาธำรงเวช เจ้าของทฤษฎีบ่อปลามา ทางแบงก์ชาติคงต้องอธิบายจนเหนื่อยว่าการบริหารบ่อปลากับการ บริหารเศรษฐกิจมันไม่เหมือนกัน
แต่เมื่อเปิดชื่อมาเป็น ดร.วิชิต สุรพงษ์ชัย คนแบงก์ชาติก็ใจชื้นขึ้นมาหน่อย เพราะได้คนรู้เรื่องมาดูแลนโยบายการคลังก็ไม่เหนื่อยที่จะอธิบาย
และล่าสุดเมื่อได้ชื่อ ธีระชัย ภูวนาถนรานุบาล มาเป็นว่าที่ รมว.คลัง คนแบงก์ชาติก็โล่งใจ เพราะน่าจะพูดจาภาษาเดียวกันได้ ในการ บริหารเศรษฐกิจมหภาค